cyanic-selkie/wikianc huggingface dataset:
Ուելսյան կորգի
Առողջություն
Ըստ Քեննել ակումբի 2004 թվականին անցկացված մաքրացեղ շների առողջության հետազոտության, երկու ցեղատեսակներն էլ ունեին կյանքի նույն միջին տևողությունը. մահվան միջին տարիքը պեմբրոկների համար եղել է 12 տարի 3 ամիս, իսկ կարդիգանների համար՝ 12 տարի 2 ամիս։ Մահվան հիմնական պատճառները երկու ցեղատեսակների մոտ էլ նման էին. առաջնային պատճառները շների քաղցկեղն ու ծերությունն էր։ Այնուամենայնիվ, պեմբրոկ ցեղատեսակը գրանցել է մահացությունների ավելի մեծ ցուցանիշ, որը վերագրվում է կամ երիկամային անբավարարությանը կամ միզածորանի խանգարմանը ։ Հետազոտությունը ցույց է տվել, որ ցեղատեսակները տառապում են առողջական նմանատիպ խնդիրներից, մեկ բացառությամբ։ Հետազոտված ուելսյան պեմբրոկ կորգիների ավելի քան մեկ քառորդը տառապում էր աչքի ինչ-որ տիպի հիվանդությամբ, մինչդեռ կարդիգան ցեղատեսակի միայն 6.1%-ը այդ հիվանդությունը ուներ  ։ Կորգի ցեղատեսակին բնորոշ աչքի հիվանդությունները ներառում են ցանցաթաղանթի առաջադեմ ատրոֆիա, որն ավելի հաճախ հանդիպում է վեց տարեկանից մեծ շների մոտ և գլաուկոմա, որը կրկին տարածված է տարեց շների մոտ։ Կորգիների կատարակտը բուժվում է դրա հեռացմամբ ։ Հետազոտության արդյունքում նույնանման տոկոսային ցուցանիշներ են նկատվել երկու ցեղատեսակների՝ վերարտադրության հետ կապված խնդիրների դեպքում, ինչպիսիք են կեսարյան հատումների պահանջը և կեղծ հղիությունը։ Հետագա նմանություններ են նկատվել նաև մկանային-կմախքային համակարգի հետ կապված խնդիրներում, ներառյալ արթրիտը  ։ Այնուամենայնիվ, ազդրի դիսպլազիան, որը տարածված է շների որոշ տեսակների մոտ, հազվադեպ է կորգի ցեղատեսակների մոտ։
Բրիտանական թագավորական ընտանիք
Եղիսաբեթ 2-րդ թագուհին երկար տարիներ պահել է կորգի ցեղատեսակի շներ, և նա, ըստ տեղեկությունների, ասել է. «Իմ Կորգիները ընտանիք են» ։ 1933 թվականին Բաթի 5-րդ մարկիզ Թոմաս Թինին այցելելուց հետո արքայադուստրեր Եղիսաբեթն ու Մարգարետն իրենց ընտանիքին հայտնեցին, որ իրենց դուր են գալիս մարկիզի կորգիները ։ Նրանց հայրը՝ արքայազն Ալբերտը, Յորքի դուքսը (հետագայում՝ Ջորջ VI), գնել է պեմբրոկ ցեղատեսակի կորգի Ռոզավելի Ոսկե Արծվին Սուրեյ Ռոզավելի բուծարաններից, որին վերանվանել են Դուկի ։ Արքայադուստր Եղիսաբեթին այնուհետև 1944 թվականին՝ իր 18-րդ տարեդարձին, նվիրեցին իր սեփական պեմբրոկ կորգին, որի անունն էր Սյուզան ։ Նա շատ կապված էր շան հետ, որը թաքնված էր արքայական կառքի գորգերի տակ՝ արքայազն Ֆիլիպի հետ նրա հարսանիքից հետո ։ Սյուզանը դարձավ թագավորական ընտանիքին պատկանող հետագա բոլոր կորգիների նախամայրը։ Թագուհին Սյուզանից բուծեց շների 10 սերունդ՝ անձամբ ունենալով 30-ից ավելի շներ, որոնք կամ մաքուր ուելսյան պեմբրոկ կորգիներ էին, կամ կորգի և տաքսա տեսակների խաչասերումից ստացված դորգի ։ Կորգիները, որոնց անուններն էին Վիսկի, Շերի, Անանուխ, Դաշ և Դիսկո, քնում էին իրենց սենյակում հյուսված զամբյուղներում, որոնք ծածկված էին բարձերով։ Հաղորդվում է, որ նրանց սննդակարգը, որը պատրաստում էր «գուրման շեֆ-խոհարարը», ներառում էր թարմ նապաստակի և տավարի միս ։
2018 թվականին հաղորդվեց, որ մահացել է Եղիսաբեթ թագուհուն պատկանող և Սյուզանից սերած կորգիներից վերջինը ։ 2021 թվականին COVID-19-ի արգելափակման ժամանակ նրա որդին՝ արքայազն Էնդրյուն, նրան նվիրեց Մյուիկ անունով կորգի։ Դրան հաջորդեց Էնդրյուի դուստրերի՝ Բեատրիսի և Եվգենիի նվերը, Սենդի անունով մեկ այլ կորգի՝ նրա 95֊րդ տարեդարձի կապակցությամբ։ 2022 թվականի սեպտեմբերին թագուհու մահից հետո արքայազն Էնդրյուն և նրա նախկին կինը՝ Յորքի դքսուհի Սառան, պետք է հոգ տանեին Մյուիկի և Սենդիի մասին ։
Մշակութային այլ ազդեցություն
Կորգի ցեղատեսակի շները հայտնվել են նաև էկրանին, բեմում և վեպերում։ Ամերիկացի գրող և նկարազարդող Տաշա Թուդորի «Կորգիվիլի տոնավաճառը», «Կորգիվիլի մեծ առևանգումը» և «Կորգիվիլի Սուրբ Ծնունդը» ֆանտաստիկ հեքիաթների հերոսները կորգի ցեղատեսակի շներ են ։ 1963 թվականին կորգի ցեղատեսակի շունը նկարահանվել է Ուոլթ Դիսնեյի «Կորած շնիկը» ֆիլմում, ինչի շնորհիվ ցեղատեսակի հայտնիությունը Միացյալ Նահանգներում աճել է ։ Երբ կայացավ ուելսցի գրող Ռոալդ Դալի «Բարի հսկան» վեպի թատերական համապատասխանեցումը, 1991 թվականին այն հյուրախաղերով մեկնեց Մեծ Բրիտանիա և Եղիսաբեթ II թագուհու կորգիների նման մի քանի կորգի էր անհրաժեշտ ներկայացման համար ։ Թագուհու կորգիները հիշատակվում են նաև բելգիական նույնանուն անիմացիայում ։
«Կովբոյ Բիբոթ» անիմացիայում անձնակազմը իր նավի վրա ուներ Էյն անունով մի գերխելացի ուելսյան պեմբրոկ կորգի ։ Թոփ շելֆի «Կորգի» գրաֆիկական վեպում կորգին ներկայացված էր որպես բանահյուսական կախարդական կենդանի։ Վեպում ներկայացվում են Մոլլիները, որոնք կախարդական էակներ էին կապված հողի հետ և նրանց ընկերները կորգիներ էին, որոնց կերպարը վերցված էր ուելսյան կորգի ցեղատեսակից ։
Կորգիները հայտնվել են նաև 2012 թվականի Լոնդոնի Օլիմպիական խաղերի բացման արարողության Եղիսաբեթ II թագուհու հատվածում, երբ Ջեյմս Բոնդը ուղեկցում էր նրան Բուքինգհեմյան պալատից մինչև մարզադաշտ ։
Ամերիկյան «Անվերջ գնացք» անիմացիոն հեռուստասերիալում ներկայացված է մարդակերպ կորգիների երկիրը՝ հայտնի որպես Կորիջինիա, որը ղեկավարում է Ատտիկուս թագավորը, և ոճավորված է որպես «Կարդիգանների և Պեմբրոկների միավորում» ։
Արտաքին հղումներ
Կատեգորիա:Շներ Կատեգորիա:Վիքիպեդիա:ԲՊՀ հոդվածներ 2023 Կատեգորիա:Հովվաշներ
Լուիզա Թուլիեզ
Կյանք և կարիերա
Թուլիեզը ծնվել է 1881 թվականի դեկտեմբերի 12-ին Հյուսիսային Ֆրանսիայի Պրե-Օ-Բուա քաղաքում ։
Երբ սկսվել է Առաջին համաշխարհային պատերազմը, Թուլիեզը աշխատում էր որպես ուսուցիչ Սեն-Վաաստ-լա Վալեում։ Այնուհետև դարձել է մի գաղտնի ցանցի աշխատակից, որն օգնում էր դաշնակից զինվորներին, ովքեր հայտնվել էին թշնամու գծերի հետևում, դուրս գալ Բելգիայից և մտնել Հոլանդիա։ Սերտորեն համագործակցել է Էդիթ Քավելի, Ֆիլիպ Բաուկի և արքայադուստր Մարի դե Կրոսի հետ ։
Լուիզան և նրա գործընկերները փրկել են մոտ 200 զինվորի ։ 1915 թվականի հուլիսի 31-ին Ֆիլիպ Բաուկի հետ միասին Թուլիեզը առաջինն է ձերբակալվել։ Գերմանական ռազմական դատարանը նրան դատապարտել է մահվան բայց հետագայում պատիժը կրճատվել է ցմահ բանտարկության՝ Ալֆոնսո XIII-ի միջամտության շնորհիվ ։ Լուիզիան բանտարկվել է Բրյուսելի Սենթ-Գիլես բանտում և ազատ է արձակվել 1918 թվականի նոյեմբերի 8-ին ։
Թուլիեզը 1933 թվականին հրապարակել է գիրք բանտում իր փորձի մասին, որը կոչվում է «Դատապարտված մահվան համար», որը 1935 թվականին ստացել է Մոնտոնի մրցանակը ։
Երկրորդ համաշխարհային պատերազմի տարիներին Թուլիեզը կրկին աշխատել է արքայադուստր Մարի դե Կրոսի հետ։ Թուլիեզը դաշնակից զինվորներին օգնել է փախչել օկուպացված Ֆրանսիայի Օվերնյան շրջանից, երբ Կրոյը զինվորին թաքցրել է Բելլինիայի ամրոցում ։
Մահացել է Փարիզում 1966 թվականի հոկտեմբերի 10-ին։ 1970 թվականին Պրե-Օ-Բուա քաղաքում տեղադրվել է Թուլիեզի արձանը, իսկ 1974 թվականին նրա անունով անվանվել է Փարիզի փողոցներից մեկը։
Օվլաշի (գյուղ, Ռոմնիի շրջան)
Օվլաշի (Овлаші), գյուղ Ուկրաինայի Սումիի մարզի Ռոմնիի շրջանում։
Լուիզա Թուլիեզ
Ծանոթագրություններ
Կատեգորիա:Առաջին համաշխարհային պատերազմի մասնակիցներ Կատեգորիա:Կանայք Երկրորդ համաշխարհային պատերազմում Կատեգորիա:Ֆրանսիացի մանկավարժներ Կատեգորիա:Ֆրանսիացի գրողներ
Օվլաշի (գյուղ, Ռոմնիի շրջան)
2001 թվականի տվյալներով Օվլաշի գյուղում բնակվում էր 1 137 մարդ։
Կաստելեոնե
Կաստելեոնե  (Castelleone), կոմունա Իտալիայում, գտնվում է Լոմբարդիա մարզի Կրեմոնա գավառում ։
Բնակչությունը կազմում է 9537 մարդ, խտությունը կազմում է 212 մարդ/կմ²։ Տարածքը գրավում է 45 կմ²։ Էլեկտրոնային փոստ - 26012, հեռախոսային կոդ - 0372։
Քաղաքի հավանավորը սուրբը համարվում է Ս. Ս. ֆիլիպպոն և Գիակամոն։
Ժողովրդագրոթյուն
Բնակչության թվաքանակի փոփոխությունները.
Զաբորե (գյուղ, Պոչինկովսկի շրջան)
Զաբորե (Заборье), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 25 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Պոչինկովսկի շրջանի բնակավայրեր
Սուգուրի Ֆումիե
Սուգուրի Ֆումիե (Фу́миэ Сугу́ри, ), ճապոնացի գեղասահորդ-մենասահորդուհի։ Ճապոնացի հնգակի չեմպիոն, Չորս մայրցամաքների եռակի չեմպիոն (2001, 2003, 2005), 2006 թվականի Աշխարհի առաջնության արծաթե մեդալակիր։ 2011 թվականի հունիս ամսվա դրությամբ Չմշկասահորդներ միջազգային խորհրդի (ИСУ) վարկանիշային աղյուսակում զբաղեցնում է 56-րդ տեղը ։
Կարիերա
Մանկության շրջանում ընտանիքի հետ ապրել է Անքորեջում՝ Ալյասկայում, որտեղ նրա հայրն աշխատում էր JAL ավիաընկերությունում։ Այնտեղ էլ Ֆումիեն հինգ տարեկանից սկսեց սահել չմուշկներով։ Երբ ընտանիքը վերադարձավ Ճապոնիա, Ֆումիեն շարունակեց իր մարզումները։
Ճապոնիայի չեմպիոնի իր առաջին կոչումը Սուգուրին նվաճել է 1997 թվականին։ Հետագայում ևս երեք անգամ անընդմեջ՝ 2001, 2002 և 2003 թվականներին այս մրցաշարում նվաճել է ոսկի և կրկին՝ 2006 թվականին։
2001 թվականին Ֆումիեն հաղթել է Չորս մայրցամաքների առաջնությունում և դարձել է այդ մրցաշարի առաջին հաղթող ճապոնուհին։ Նա հաղթել է Չորս մայրցամաքների առաջնությունում երկու անգամ և այսօրվա դրությամբ այդ մրցույթում նա համարվում է ամենաշատ տիտղոսակիր սպորտսմենուհին։
2002 թվականին Ձմեռային օլիմպիական խաղերում հինգերորդն էր։ Մեկ ամիս անց աշխարհի առաջնությունում նա նվաճեց բրոնզե մեդալ՝ իրենից առաջ թողնելով Միշել Քվանին և Իրինա Սլուցկայային։
2003 թվականին Սուգուրին նորից նվաճեց աշխարհի առաջնության բրոնզե մեդալը՝ այս անգամ Քվանից և Ելենա Սոկոլովայից հետո։ տարեկանում
2004 թվականին նա Գրան-Պրիի եզրափակիչում հաղթեց Սաշա Կոենին և դարձավ գեղասահքի Գրան-Պրիի առաջին հաղթող ճապոնուհին։
2007 թվականին Ճապոնիայի առաջնությունում Ֆումիեն չորրորդն էր՝ պարտվելով ավելի երիտասարդ մրցակիցների՝ Յուկարի Նականոյին, Միկի Անդոյին, Մաո Ասադին և չհայտնվեց Աշխարհի առաջնությունում։ Նա նույն տարում հանդես եկավ Չորս մայրցամաքների առաջնությունում, որտեղ կարճ ծրագրից հետո դուրս եկավ վնասվածքի պատճառով։
2008 թվականին նա կրկին չորրորդն էր Ճապոնիայի առաջնությունում և կրկին չի մասնակցում Աշխարհի առաջնությանը, ինչպես նաև, ավելի վաղ, չկարողացավ անցնել Գրան-Պրիի եզրափակչի որակավորումը։
2008-2009 մրցաշրջանում Սուգուրին «Skate Canada»-յի Գրան-Պրիի էտապում երկրորդն էր և երրորդը՝ «Cup of Russia»-ում՝ նորից չհայտնվելով եզրափակչում։ 2009 թվականի Ճապոնիայի առաջնությունում նվաճեց արծաթե մեդալ։ Չորս մայրցամաքների առաջնությունում վեցերորդն էր, իսկ աշխարհի առաջնությունում` ութերորդը։
Մարզիչների փոփոխություն
Սուգուրի Ֆումիեի առաջին մարզիչը եղել է Նոբուո Սատոն՝ Ճապոնիայի տասակի չեմպիոն, Յուկո Սատոյի հայրը։ 19 տարեկանում Ֆումիեն տեղափոխվել է Նյու Ջերսի՝ Նիկոլայ Մորոզովի հետ աշխատելու համար։ 2004-2005 թթ. մրցաշրջանում նա մարզվել է Օլեգ Վասիլևի ղեկավարությամբ, սակայն նա հեռացվել է Ճապոնիայի չմշկասահորդների ֆեդերացիայից, քանի որ Ֆումիեի կատարած թռիչքները խնդիրներ ունեին, և մրցումներում էլ արդյունքները վատ էին։ 2007-2008 թթ. մրցաշրջանի նախապատրաստման մի մասը Ֆումիեն անցկացրեց Մոսկվայում՝ Ալեքսանդր Ժուլինի ղեկավարությամբ։ Մինչև 2008-2009 թվականների մրցաշրջանը իր գործակալի նախաձեռնությամբ կրկին տեղափոխվեց մարզվելու Նիկոլայ Մորոզովի ղեկավարությամբ։
Կարիերայի վերսկսում
2013 թվականի օգոստոսին Սուգուրին հայտարարեց օլիմպիական մրցաշրջանում վերադառնալու իր մտադրությունների մասին։ Նա հայտարարեց իր ցանկության մասին՝ մասնակցելու Ճապոնիայի առաջնությանը, որպեսզի հետո որակավորում ստանա Օլիմպիական խաղերին մասնակցելու համար։
Անձնական կյանք
Շնորհիվ նրա, որ Ֆումիեն մեծացել է Ալյասկայում (ԱՄՆ), նա հավասարապես լավ գիտի թե՛ ճապոներեն, թե՛ անգլերեն։ Ֆումիեի փոքր քույրը՝ Սիկա Սուգուրին, նույնպես միջազգային մակարդակում հանդես եկող գեղասահորդուհի է։
Ֆումիե Սուգուրին ավարտել է Ճապոնիայում ամենահեղինակավոր համալսարաններից մեկը՝ Վասեդայի համալսարանը։
Արտաքին հղումներ
Կատեգորիա:Ճապոնացի գեղասահորդներ
Անդերսոն շրջան (Կենտուկի)
Կատեգորիա:Կենտուկիի շրջաններ
(4314) Դերվան
(4314) Դերվան (Dervan), աստերոիդ աստերոիդների հիմնական գոտում։ Հայտնաբերվել է 1979 թվականի հունիսի 25-ին Էլեանոր Հելինի և Շելտ Բասի կողմից Սայդինգ Սփրինգում ։
Արտաքին հղումներ
Կատեգորիա:1979 թվականին հայտնաբերված աստղագիտական մարմիններ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մարիս Անդերսոնս
Մարիս ԱՆդերսոնս (Māris Andersons, ), խորհրդային և լատվիական դերասան։
Կենսագրություն
Մարիս Անդերսոսնսը ծնվել է 1963 թվականի սեպտեմբերի 19-ին, Լատվիայի հարավարևմտյան մասում գտնվող Աուցե փոքրիկ քաղաքում, բանվորի և ուսուցչուհու ընտանիքում։
Ավարտել է Աուցեի միջնակարգ դպրոցը (1981) և Յազեպ Վիտոլի անվան լատվիական պետական կոնսերվատորիայի արվեստի ու մշակույթի ֆակուլտետը։
Որպես դերասան աշխատել է Լատվիական ԽՍՀ-ի երիտասարդ հանդիսատեսի պետական թատրոնում (1985-1992), Նոր Ռիգայի թատրոնում (1992—1996), հրավիրվել է Դայլեսի թատրոն, Վալմիերական դրամատիկական թատրոն, Երիտասարդական թատրոնում ներկայացումներին մասնակցելու։ Փորձել է աշխատել, որպես զբոսավար և բորսային բրոքեր ։
Նկարահանվել է ռեժիսոր Վարիս Բրասլայի «Սիրո մասին չենք խոսի» ֆիմի (1988) գլխավոր դերերից մեկում։
Արտաքին հղումներ
Կատեգորիա:Լատիշ դերասաններ
Կազեմիրո
Կառլոս Էնրիկե Կազեմիրո(Carlos Henrique Casemiro; փետրվարի 23 1992, Սան Խոսե դուս Կամպուս), հայտնի է Կազեմիրո անունով - բրազիլացի ֆուտբոլիստ, որը հանդես է գալիս Ռեալ Մադրիդ ակումբի և Բրազիլիայի ազգային հավաքականի կազմում։ Համարվում է ունիվերսալ կիսապաշտպան, որը մասնակցում է ինչպես պաշտպանական, այնպես էլ հարձակվողական գործողություններին։
Չեմպիոնների լիգայի քառակի դափնեկիր, աշխարհի և Հարավային Ամերիկայի չեմպիոն Բրազիլիայի երիտասարդական հավաքականի կազմում, երեք Ամերիկայի գավաթի և աշխարհի 2018 թվականի մասնակից, 2019 թվականի Ամերիկայի գավաթի հաղթող։
Ֆուտբոլային կարիերա
Համարվում է «Սան Պաուլո» ակումբի ակադեմիայի սան։ Այդ ակումբի համակարգում հայտնվել է 11 տարեկան հասակում, շրջանցելով մի քանի մակարդակ արդեն 15 տարեկանում հանդիսանում էր ակումբի երտասարդական կազմի ավագ, որի կազմում դարձել է աշխարհի 2008 թվականի ակումբային առաջնության հաղթող։ 2010 թվականի հուլիսի 25-ին նորամուտն է նշել «Սան Պաուլոյի» հիմնական կազմում «Սանտոսի» դեմ խաղում (0-1)։ Իր առաջին գոլը հեղինակել է օգոստոսի 15-ին «Կրուզեյրո»-յի դեմ տնային խաղում (2։2) ։
Մեկնարկային մրցաշրջանում անցկացրեց 18 հանդիպում և դարձավ 2 գոլի հեղինակ։ Դարձավ խաղադաշտի կենտրոնի կարևոր խաղացող, միժամանակ հաջողությամբ կատարելով քանդողի և ստեղծողի դեր։ Կիսապաշտպանի բազմակողմանի լինելը օգնեց նրան ամրագրվել «Սան-Պաուլ»-ոյի հիմնական կազմում և արդեն 21 տարեկանում անցկացնում էր նրա կազմում 40 հանդիպում մրցաշրջանի ընթացքում։ Նա նաև իր վրա է սևեռել Բրազիլիայի հավաքականի մարզիչների ուշադրությունը և խաղացել է հիմնական կազմում։
2012 թվականին «Սան Պաուլոն» դարձավ Հարավամերիկյան գավաթի հաղթող, իսկ Կազեմիրոն այդ մրցաշրջանում անցկացրեց 18 հանդիպում դառնալով երկու գոլի հեղինակ, քառորդեզրափակիչ փուլում «Ունիվերսիդատ դե Չիլի» (5։0) ։ Ամռանը խաղացողին սկսեցին հետևել իտալական առաջնության ակումբները «Յուվենտուսը» և «Ռոման» ։ Խաղացողի գործակալը հայտարարեց, որ հռոմեական ակումբը խաղացողի համար պատրաստ է վճարել 5 միլիոն եվրո։ Սակայն Կազեմիրոյի համար պաշտոնական առաջարկ չեղավ, կիսապաշտպանը մինչև տարվա վերջ մնաց «Սան Պաուլոյում», որից հետո 2013 թվականի փետրվարի վարձավճարով տեղափոխվեց մադրիդյան «Կաստիլիա »
Ռեալ Մադրիդ
Կազեմիրոն «Ռեալ Մադրիդ»-ի ակադեմիայի աշակերտ է։ Բրազիլիայի հավաքականում խաղում էր 17-20 տարեկան հասակակիցների կազմում՝ հաղթելով Հարավային Ամերիկայի գավաթը (երիտասարդների գավաթ) 2011 թվականին։ 2013 թվականի ամռանը «Ռեալ Մադրիդ»-ը գնեց Կազեմիրոյին, որը հանդես էր գալիս բրազիլական «Սան-Պաուլու» ակումբում և բրազիլացու հետ կնքեց 4 տարվա պայմանագիր։ Գինը կազմում էր 6 միլիոն եվրո։ Կազեմիրոն խաղում էր «Ռեալ Մադրիդ»-ի երիտասարդների կազմում, սակայն ապրիլի 20-ին «Ռեալ Մադրիդ»-ը նրան հնարավորություն տվեց իր նորամուտ անցկացնելու ընդդեմ «Բետիս» ակումբի, որտեղ Ռեալ Մադրիդը հաղթեց 2-1 հաշվով։ «Ռեալ Մադրիդ»-ի երիտասարդների կազմում ֆուտբոլիստը խաղաց 15 հանդիպում և աչքի ընկավ 1 գոլային հարվածով։
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Բրազիլացի ֆուտբոլիստներ Կատեգորիա:Բրազիլիայի հավաքականի ֆուտբոլիստներ Կատեգորիա:Սան Պաուլուի ֆուտբոլիստներ Կատեգորիա:Ռեալ Մադրիդ Կաստիլիայի ֆուտբոլիստներ Կատեգորիա:Պորտուի ֆուտբոլիստներ Կատեգորիա:Ռեալ Մադրիդի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Լա Լիգայի ֆուտբոլիստներ
Կևին Կրաց
Կևին Կրաց (գերմ.`Kevin Kratz, ), գերմանացի կիսապաշտպան, ով հանդես է գալիս «Զանդխուազեն» ակումբում։
«Բայեր»
2006 թվականին Կևինը պայմանագիր է կնքել գերմանական «Բայերի» հետ։ Թիմի կազմում հանդես է եկել մինչև 2009 թվականը։
«Ալմենիա»
2009 թվականին Կևինը տեղափոխվել է «Ալմենիա» և սկսել է հանդես գալ Երկրորդ Բունդեսլիգայում։ Թիմի կազմում իր դեբյուտը նշել է 2009 թվականի օգոստոսի 23-ին ։ 2011 թվականին Կևինը երկարաձգել է իր պայմանագիրը մինչև 2013 թվականի հունիս ամիսը։
«Զանդխուազեն»
2014 թվականին Կևին տեղափոխվել է «Զանդխուազեն»։
Արտաքին հղումներ
Կատեգորիա:Բայեր Լևերկուզենի ֆուտբոլիստներ Կատեգորիա:Այնտրախտ Բրաունշվեյգի ֆուտբոլիստներ Կատեգորիա:Գերմանացի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Գերմանացի լեգեոներ ֆուտբոլիստներ Կատեգորիա:Ֆուտբոլի կիսապաշտպաններ
Էլդա Գրին
Կենսագրություն
Ծնվել է 1928 թվականին, Թիֆլիսում (Վրաստան), մտավորականի ընտանիքում։ Հայրը՝ Աշոտ Դավիթի Գրիգորյանը, իր հեղափոխական Գրին ծածկանունով է դստերը գրանցել ծննդյան վկայական։ Էլդա Գրինի մանկության և ուսումնառության առաջին տարիներն անցել են Մոսկվայում։ 1937 թվականին նրա հորը, որը Նավթի համամիութենական գիտահետազոտական ինստիտուտի տնօրեն էր, քաղաքական հողի վրա ձերբակալել և աքսորել են Կոլիմա։ Ընտանիքը փոխադրվել է Երևան։ Այստեղ Էլդա Գրինն ընդունվել և ավարտել է Պուշկինի անվան դպրոցը, այնուհետև գերազանցությամբ՝ Ռուսական մանկավարժական ինստիտուտի օտար լեզուների ֆակուլտետը՝ զուգահեռ աշխատելով հայկական հեռագրական գործակալությունում որպես թղթակից։ Ասպիրանտուրան ավարտել է Մոսկվայում, որտեղ էլ 1955 թվականին պաշտպանել է թեկնածուական թեզ հոգելեզվաբանության գծով ։ Նույն թվականից հոգեբանություն է դասավանդել Երևանի պետական համալսարանում. հոգեբանության պրոֆեսոր է։ 1968 թվականից հանդիսացել է դատահոգեբանական փորձաքննության հիմնադիրը Հայաստանում, նույն թվականից աշխատել որպես փորձագետ-հոգեբան ։
Գործունեություն
1972 թվականից Մոսկվայում սովորել է դոկտորանտուրայում՝ գրելով սոցիալ-հոգեբանական ոլորտին առնչվող թեզ։ Շուրջ 140 գիտական աշխատանքների հեղինակ է, այդ թվում՝ նաև դասագրքերի ու ձեռնարկների, որոնք, մասնավորապես իրավաբանական հոգեբանության ոլորտում, հանրապետությունում առաջինն են։ 2004 թվականից ՀՀ մանկավարժա-հոգեբանական ակադեմիայի իսկական անդամ է։ Ընդգրկված է ակտիվ հասարակական գործունեության մեջ, ՀՀ նախագահին կից ներման հանձնաժողովի անդամ է։ Ընդգրկված է նաև մի քանի այլ հանձնաժողովներում։ Էլդա Գրինն այդ ամենին զուգահեռ հանդես է գալիս նաև հայերեն և ռուսերեն պատմվածքներով (սկսած 1957 թվականից), որոնք հրատարակվել են հանրապետության և արտերկրի տարբեր թերթերում, ամսագրերում և ժողովածուներում։ Նրա ստեղծագործությունները թարգմանվել են աշխարհի տարբեր լեզուներով։
Արտաքին հղումներ
Կատեգորիա:Հայ հոգեբաններ Կատեգորիա:Հայ պրոֆեսորներ Կատեգորիա:Հոգեբանական գիտությունների դոկտորներ Կատեգորիա:20-րդ դարի հայ կին գրողներ Կատեգորիա:Հայ արձակագիրներ
Ժամանակակից արվեստի թանգարան (Ֆլորինա)
Թանգարանի հավաքածուում կա ավելի քան 600 աշխատանք, որոնք ներառում են գեղանկարչություն, քանդակագործություն և փորագրություն։
Այստեղ ներկայացվել են 20-րդ դարի հայտնի նկարիչներ և քանդակագործներ` Պլակոտարիս Ռենգոսը, Կանիարիս Մավրիդիսը, Կանիարիս Տետիսը, Դիմիտրիս Միտարասը, Կանակարիս Կոնդոսը, Տսարաս Կոնդոյաննիսը, Բոտսոգլու Կսանտոպուլոսը, Սախինիս Դիմիտրեասը, Գոլֆինոս Լախասը, Դիմիտրիս Կալամարասը, Գեորգիադիս Պապայանիսը, Պերանտինոս Զոնգոլոպուլոսը, Կուլիանդինոս Նիկոսը, Լապաս Կուլիանդինոսը, Յանուլիս Հալեպասը, Պապագեորգոպուլոս Հաձիկիրիակոս-Գիկասը, Կոստոս Գրամատոպուլոսը, Քսենաքիս Պապադակիսը, Նիկոլայ Սիկոլիոտիսը, Մորալիս Տսոկլիսը, Յանսակիս Յանիսը և Նեդելկոսը։
Վերջերս թանգարանում ավելացրել են մի նոր հավաքածու «Դան Էլ Գրեկո» անունով։ Հավաքածուն բերվել է թանգարան հույն նկարիչների կողմից 1999 թվականի օգոստոսին, որի արդյունքում Ազգային գեղարվեստական պատկերասրահը (Աթենք) տրամադրվել է Դոմենիկո Թեոտոկոպուլոսի «Սուրբ Պյոտր» թանգարանին, ինչպես նաև Ֆլորենցիայից 44 փորագրություններ և 31 օտարերկյա նկարիչներ։
Մշտական ցուցահանդեսներից բացի, թանգարանը նաև կազմակերպում է արվեստի սիմպոզիումներ և կիրառական արվեստի ցուցահանդեսներ ։
Մոսիներ
Մոսիներ, ժողովուրդ Արևմտյան Աֆրիկայում։ Կազմում են Վերին Վոլտա Հանրապետության բնակչության 50%-ից ավելին։ Բնակվում են նաև Գանայի հյուսիսում։ Ընդհանուր թիվը՝ մոտ 7,5 միլիոն (2020)։ Խոսում են մորե լեզվով։ Մեծամասնությունը պահպանում է ավանդական հավատալիքները, մի մասը քրիստոնյաներ և մուսուլմաններ են։ Հիմնականում զբաղվում են արորային երկրագործությամբ։
Կատեգորիա:Բուրկինա Ֆասոյի ազգեր Կատեգորիա:Գանայի ազգեր
Չուրաևո (գյուղ, Միյակինսկի շրջան)
Չուրաևո (Чураево, Сурай), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 164 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Միյակինսկի շրջանի բնակավայրեր
Շանա
Շանա, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Խոտյաչով
Խոտյաչով (Хотячів), գյուղ Ուկրաինայի Վոլինի մարզի Վլադիմիր-Վոլինի շրջանում։ Հիմնադրվել է 1700 թվականին։
2001 թվականի տվյալներով Խոտյաչով գյուղում բնակվում էր 275 մարդ։ Բնակավայրը զբաղեցնում է 1153 կմ² տարածք։ Բնակչության խտությունը կազմում էր 238,51 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Վլադիմիր-Վոլինի շրջանի բնակավայրեր Կատեգորիա:Ուկրաինայի գյուղեր Կատեգորիա:1700 թվականին հիմնադրված բնակավայրեր
Միդմար ամրոց
Միդմար ամրոց, 16-րդ դարի դղյակ Շոտլանդիայի Աբերդինշիր մարզում, Վեստհիլ քաղաքից 12 կմ դեպի արևմուտք։ Կառուցվել է 1565-1575 թվականների ընթացքում միդմարցի Ջորջ Գորդոնի համար քարտաշ-որմնադիր ու ճարտարապետ Ջորջ Բելի կողմից ։ Պահպանվում է որպես Ա դասի կառույց ։
Պատմություն
16-րդ կամ 17-րդ դարի պարսպապատ այգին նույնպես Ա դասի կառույց է ՝ 18-րդ դարում կառուցված արևային ժամացույցի հետ ։
Արտաքին հղումներ
Կատեգորիա:Մեծ Բրիտանիայի տեսարժան վայրեր Կատեգորիա:Աբերդինշիրի ամրոցներ
Էդիպ արքա (ֆիլմ, 1967)
Էդիպ արքա (իտալ.՝ Edipo re), գեղարվեստական կինոնկար, որը նկարահանվել է 1967 թվականին՝ իտալացի կինոռեժիսոր Պիեռ Պաոլո Պազոլինիի կողմից, Սոֆոկլեսի համանուն ողբերգության հիման վրա։ Առաջին անգամ ցուցադրվել է 1967 թվականին՝ Վենետիկի 28-րդ միջազգային կինոփառատոնի շրջանակներում ։
Սյուժե
Ֆիլմի գործողություններն ընթանում են ժամանակակից աշխարհում և Հին Հունաստանում։
20-րդ դար։ Իտալական ընտանիքներից մեկում տղա է ծնվում։ Հայրը նկատելով թե ինչպես է մայրը կապված որդու հետ, տանջվում է խանդից և տանելով որդուն անապատ, լքում է նրան։ Գործողությունները տեղափոխվում են անտիկ ժամանակաշրջան, որտեղ պատմվում է Սոֆոկլեսի դասական ողբերգության Պազոլինիի կողմից ձևափոխված տարբերակը։
Երեխան փրկվելով մահից, հայտնվում է Կորնթոսի տիրակալների՝ Պոլիբոսի և Մերոպեի ապարանքում։ Անժառանգ ամուսինները տղային մեծացնում ու դաստիարակում են թագավորական պալատում՝ ինչպես սեփական որդուն և անվանում Էդիպ (Օյդիպոս)։ Պատանի Էդիպը Դելփյան պատգամախոսից տեղեկանում է, որ ինքն սպանելու է հորը և ամուսնանալու է մոր հետ։ Նա չգիտեր, որ Պոլիբոսն ու Մերոպեն իր ծնողները չեն և այդ դաժան ճակատագրից խուսափելու նպատակով լքում է Կորնթոսը։
Թեբե գնալիս, ճանապարհին պատահաբար հանդիպում է Թեբեի արքային, իր իրական հորը՝ Լայոսին։ Նրանց միջև վեճ է առաջանում և Էդիպը սպանում է Լայոսին։ Որոշ փորձություններ անցնելուց հետո, Էդիպը կարգվում է Թեբեի թագավոր և անտեղյակ իրականությանը, ամուսնանում է Թեբեի այրիացած թագուհու, իր իրական մոր՝ Իոկաստեի հետ։
Այսպիսով մարգարեությունն իրականանում է։ Որոշ ժամանակ անց, իմանալով ճշմարտությունը, Իոկաստեն ինքնասպան է լինում։ Այդ ամենից ցնցված Էդիպը հանում է իր աչքերը։
Կինոնկարն ավարտվում է կրկին ժամանակակից աշխարհում։ Կուրացած Էդիպը վերադառնում է այնտեղ, որտեղ ծնվել էր։
Ծանոթագրություններ
Կատեգորիա:1967 ֆիլմեր Կատեգորիա:Իտալական դրամա ֆիլմեր Կատեգորիա:Իտալական ֆիլմեր Կատեգորիա:Պիեռ Պաոլո Պազոլինիի ֆիլմեր Կատեգորիա:Իտալերեն ֆիլմեր
Քևեն Ալեման
Քևեն Սթիվեն Ալեման-Բաստոս (Keven Steven Alemán-Bustos, ), կանադացի ֆուտբոլիստ (ծագումով՝ Կոստա Ռիկայից), «Էրեդիանո» ակումբի և Կանադայի հավաքականի հարձակվող կիսապաշտպան։
Ակումբային կարիերա
Ալեմանը ծնվել է Կոստա Ռիկայում, սակայն 10 տարեկան հասակում ընտանիքի հետ տեղափոխվել է Բրամպտոն։ 2010 թվականին նա ընդունվել է TFC Academy, որտեղ սկսել է զբաղվել ֆուտբոլով։ 2011 թվականին Քևենը տեղափոխվել է իսպանական «Ռեալ Վալյադոլիդ»։ Ակումբի հիմնական կազմում նա չի խաղացել, սակայն մասնակցել է մի քանի երկրորդական խաղերի։ 2014 թվականին ամռանը Ալեմանը վերադարձել է իր պատմական հայրենիք՝ պայմանագիր կնքելով «Էրեդիանո» ակումբի հետ։ Նոյեմբերի 30-ին նա մասնակցել է Կոստա Ռիկայի առաջնության շրջանակներում անցկացվող «Սանտոս դե Գուապիլես» ակումբի դեմ խաղին ։ 2015 թվականի սկզբին Քևենը վարձավճարով տեղափոխվում է «Բելեն»։ Հունվարի 29-ին մասնակցել է «Ալախուելենսեի» դեմ խաղին ։ Փետրվարի 14-ին «Լիմոնի» դեմ խաղում Ալեմանը խփել է իր առաջին գոլը «Բելենի» կազմում ։ Վարձավճարով խաղալու ժամկետն ավարտվելուց հետո նա վերադարձել է «Էրեդիանո»։ Սեպտեմբերի 27-ին նա խփել է իր առաջին գոլը ակումբի կազմում ։
Միջազգային կարիերա
2011 թվականին Կանադայի պատանեկան հավաքականի կազմում Քևեն Ալեմանը մասնակցել է Հյուսիսային Ամերիկայի պատանեկան առաջնությանը, որ անցկացվում էր Ճամայկայում։ Առաջնությանը նա մասնակցել է Բարբադոսի, Հոնդուրասի , Տրինիդադ և Տոբագոյի , Պանամայի և ԱՄՆ-ի հավաքականնների դեմ խաղերին։ Բարբադոսցիների և տրինիդատցիների դեմ խաղերում Ալեմանը խփել է 3 գոլ։ Նույն թվականի ամռանը Քևենը մասնակցել է աշխարհի պատանեկան առաջնությանը, որ անցկացվել է Մեքսիկայում։ Նա մասնակցել է Ուրուգվայի , Անգլիայի և Ռուանդայի հավաքականների դեմ խաղերին։
2013 թվականին Կանադայի պատանեկան հավաքականի կազմում Ալեմանը մասնակցել է Հյուսիսային Ամերիկայի պատանեկան առաջնությանը՝ մասնակցելով Կուբայի և ԱՄՆ-ի հավաքականների դեմ խաղերին։
2013 թվականին Քևենը մասնակցել է ԿՈՆԿԱԿԱՖ-ի ոսկե գավաթի առաջնությանը։ Մեքսիկայի հավաքականի դեմ խաղում նա առաջին անգամ խաղադաշտ է դուրս եկել Կանադայի հավաքականի կազմում՝ 2-րդ խաղակեսում փոխարինելով Կայլ Բեքերին ։
2015 թվականին Ալեմանը մասնակցել է Համաամերիկյան խաղերին՝ խաղալով Պերուի հավաքականի դեմ ։
Պիլինկա
Պիլինկա (Пилинка), գետ Ռուսաստանում, հոսում է Ուրժումսկի շրջանում Կիրովի մարզում։ Գետաբերանը տեղակայված է Ուրժումկա գետի ձախ ափին՝ 52 կմ հեռավորության վրա։ Գետի երկարությունը 19 կմ է։
Գետի ակունքը գտնվում է անմարդաբնակ Մեծ Ստեպանովո գյուղում, Կոսոլապովո գյուղից 5 կմ հարավ-արևելք սահմանի մոտակայքում Կիրովի մարզում։ Գետը հոսում է արևելք, անմիջապես հետոո ակունքը հոսում է Կիրովի մարզում։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Կրեդերա Ռուբիանո
Կրեդերա Ռուբիանո (Credera Rubbiano), կոմունա Իտալիայում, գտնվում է Լոմբարդիա մարզի Կրեմոնա գավառում ։
Բնակչությունը կազմում է 1621 մարդ, խտությունը կազմում է 116 մարդ/կմ²։ Տարա]քը գրավում է 14 կմ²։ Էլեկտրոնային փոստ - 26010, հեռախոսային կոդ - 0373։
Ծանոթագրություններ
Կատեգորիա:Իտալիայի բնակավայրեր
Զաբորե (գյուղ, Ռուդնյանսկի շրջան)
Զաբորե (Заборье), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 79 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռուդնյանսկի շրջանի բնակավայրեր
Մոմաթուղթ
Մոմաթուղթ, մեղրամոմով, պարաֆինով և վազելինի յուղով ներծծված բարակ թուղթ։ Օգտագործվում է տրաֆարետային տպագրության տպաձև պատրաստելու համար։ Մոմաթուղթը խիստ զգայուն է ջերմության և մեխանիկական ներգործության նկատմամբ։
Կատեգորիա:Թղթյա արտադրանքներ Կատեգորիա:Խոհանոցային գործիքներ
Բալարդ շրջան (Կենտուկի)
Բալարդ շրջան (Ballard County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 650 կմ² է, բնակչությունը՝ 8.249 մարդ (2010 թ. տվյալներով)։ Շրջկենտրոնն է Վիքլիֆ բնակավայրը։ Կազմավորվել է 1842 թ.։
Կատեգորիա:Կենտուկիի շրջաններ
Կայգորոդկա
Կայգորոդկա (Кайгородка), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի ձախ ափին՝ 1028 կմ հեռավորության վրա։ Գետի երկարությունը կազմում է 17 կմ, ջրհավաք ավազանը՝ 48 կմ2։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազան՝ ը Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա ։
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Հյուսիսային Սենտինել կղզի
Հյուսիսային Սենտինել կղզի (North Sentinel Island), արևադարձային կղզի Բենգալյան ծոցի Անդամանյան կղզեխմբում։ Մակերեսը կազմում է 72 կմ2։ Տեղակայված է Հարավային Անդաման կղզու հարավային ափերի արևմտյան հատվածում։ Մակերևույթը մեծ մասամբ պատված է խիտ անտառներով և շրջապատված է կորալային խութերով։
Կղզին հայտնի է այն հանգամանքով, որ դրանում ապրող սենտինելյան բնիկ ցեղի անդամներն ուղղակիորեն հրաժարվում են որևէ կերպ հաղորդակցվել ժամանակակից քաղաքակրթության հետ՝ հնարավոր արտաքին միջամտումները դիմավորելով զինված հարձակմամբ ։ Այս կերպ սենտինելյան բնիկներն համարվում են աշխարհի այն քչագույն ցեղերից, որոնց չի դիպել ժամանակակից քաղաքակրթությունը։
Հայտնաբերվել է 18-րդ դարում։ 1867 թվականին կղզու ջրային տարածքում հնդկական առևտրային նավ է խորտակվում, որից հետո 106 փրկվածներ նավակներով իջնում են կղզու ափ։ Հարձակման ենթարկվելով բնիկների կողմից՝ խորտակված նավի անձնակազմի անդամները փրկվում են մոտակայքում գտնվող բրիտանական ռազմանավի անձնակազմի կողմից ։ Հետագայում նույնպես, կղզու բնակիչների հետ կապ հաստատելու բոլոր փորձերը ձախողվել են։ 2004 թվականին, երբ կղզին ֆիզիկապես մեծ վնասներ էր կրել Հնդկական օվկիանոսի ցունամիի և երկրաշարժի հետևանքով, Հնդկաստանի կառավարությունը (որին էլ միջազգային իրավունքով պատկանում է կղզին) ռազմական ուղղաթիռ է ուղարկում՝ հնարավոր տուժածներին օգնելու և կղզու վիճակը պարզելու համար, սակայն բնիկները կրկին հաղորդակցության նշաններ ցույց չեն տալիս և նիզակներ են նետում ուղղաթիռի ուղղությամբ։ 2006 թվականին բնիկները սպանում են կղզու ջրերում անօրինական կերպով հայտնված ձկնորսներին ։
Ներկայումս կղզին երեք մղոն շառավղով հսկվում է Հնդկաստանի ռազմածովային ուժերի կողմից։
Աշխարհագրություն
Մինչև 2004 թվականի ցունամին, կղզին ունեցել է 72 կմ2 մակերես և գրեթե քառակուսաձև ուրվագիծ։ Նեղ ափերի ետևում կղզու մակերևույթը բարձրանում է մինչև 20 մ, իսկ կենտրոնական մասերում հասնում մինչև 98 մ-ի ։
Կղզու տակ գտնվող տեկտոնիկական շերտերը մեծապես թեքվել են 2004 թվականի երկաշարժի հետևանքով՝ բարձրանալով 1-2 մետրի չափով։ Երկրաշարժի պատճառով նաև մերկացել են շրջապատող կորալային խութերի բազմաթիվ տեղամասեր, որոնք կա՛մ ընդմիշտ ցամաքել են, կա՛մ էլ վերածվել մակերեսային բուստալճակների՝ այդ կերպ մեծացնելով կղզու ավազանը (1 կմ դեպի հարավ և արևմուտք) ։
Սկզբնական նեղ ափերից և բարձրացած խութերից զատ, կղզին մեծ մասամբ ծածկված է անտառներով ։
Վաղ պատմություն
Հյուսիսային Սենտինելի գոյության մասին տեղյակ են եղել անդամանյան Օնգե ցեղի անդամները՝ այն իրենց լեզվով կոչելով «Չիա դաաԿվոկվեյե» ։ Չնայած մինչ օրս կղզու բնակիչների մասին քիչ տեղեկություն կա, ենթադրվում է, որ օնգեները սենտինելցիների հետ որոշակի մշակութային նմանություններ ունեն ։ Այնուամենայնիվ, օնգեները, ովքեր տվյալ տարածաշրջան էին բերվել 19-րդ դարում բրիտանացիների կողմից, հաղորդակցվելիս չեն հասկացել սենտինելյան լեզուն, ուստի առավել հավանական է երկու ցեղերի տևականորեն անջատ լինելը ։
Բրիտանական ժամանակաշրջան
Պատմությանը հայտնի առաջին հիշատակումը կղզու մասին արվել է 1771 թվականին՝ ոմն բրիտանացի աշխարհագետ Ջոն Ռիչիի կողմից, ով Բրիտանական Օստ-Հնդկական ընկերությանը պատկանող «Դիլիջենթ» ծովագրական հետազոտանավի տախտակամածից նկատել էր, որ մոտակա կղզում առկա են «բազմաթիվ լույսեր» ։ 1867 թվականի մարտ ամսին դեպի կղզի ճամփորդություն է կատարել Հոմֆրի անունով մի գաղութապետ ։ Նույն տարվա անձրևային շրջանի ավարտին կղզու խութերում խորտակվում է «Նինվե» անվամբ հնդկական առևտրային նավը։ 106 մարդուց բաղկացած նավի անձնակազմը և ուղևորները նավակներով հասնում են մինչև կղզու ափ, որտեղ նրանց զինված հարձակմամբ դիմավորում են սենտինելյան բնիկները։ Ի վերջո, նավաբեկությունից փրկվածներին օգնության է հասնում բրիտանական նավատորմին պատկանող մի ռազմանավ ։
1880 թվականի հունվարին կղզում վայրէջք է կատարում բրիտանական մի արշավախումբ՝ նահանգապետ-կառավարիչ Մորիս Վիդալ Պորտմանի ղեկավարությամբ՝ նպատակ ունենալով ուսումնասիրել տեղաբնիկների սովորույթները։ Անտառներում հանձնախումբը գտնում է փորված կածաններ և բազմաթիվ փոքր և լքված գյուղեր։ Մի քանի օր անց, խումբը գերեվարում է վեց սենտինելցու, որոնցից երկուսը տարեց ամուսիններ էին, իսկ չորսը՝ երեխաներ։ Բնիկներին հանձնախումբն իր հետ տանում է Պորտ Բլեյր նավահանգիստ։ Փախցվածների համար պատասխանատու գաղութարար սպան իր հուշերում գրում էր, որ նավահանգիստ հասնելուն պես գերեվարվածներն անմիջապես հիվանդանում են, ծերունին ու կինը շուտով մահանում են, իսկ երեխաներին ստիպված մեծաթիվ նվերներով ետ են ուղարկում իրենց հայրենի կղզի ։
Պորտմանը երկրորդ անգամ կղզի է այցելում 1883 թվականի օգոստոսի 27-ին՝ այն բանից հետո, երբ Կրակատաու հրաբխի ժայթքումից առաջացած աղմուկը Պորտմանը սխալմամբ ընկալում է որպես նավի կայանման կրակոցային ազդանշան։ Կղզի է իջնում փոքր խումբ և այնտեղ թողնում բազմաթիվ նվերներ։ Կղզին լքելուց հետո խումբը վերադառնում է Պորտ Բլեյր ։ 1885 թվականի հունվարից մինչև 1887 թվականի հունվարն ընկած ժամանակահատվածում Պորտմանը բազմաթիվ առիթներով կրկին այցելում է կղզի ։
Հետագա զարգացումներ
Հրաման ստանալով բարեկամական հարաբերություններ հաստատել տեղաբնիկների հետ՝ հնդկական հետախուզական խմբերը 1967 թվականից սկսած մի քանի տարին մեկ անգամ կարճատև վայրէջքներ էին կատարում կղզում։ 1975 թվականին Բելգիայի թագավոր Լեոպոլդ III-ը Անդամանյան կղզիներ ճամփորդության ընթացքում տեղացի պաշտոնյաների հետ գիշերով նավարկում է Հյուսիսային Սենտինելի ջրերում։ 1977 և 1981 թվականներին կղզու ծանծաղուտների մեջ են խրվել համապատասխանաբար «Ռասլի» և «Փրիմռոուզ» նավերը։ Հայտնի է նաև այն փաստը, որ կղզու ջրերում ավերված նավերում բնիկները սովորաբար երկաթ են որոնում։ Պորտ Բլեյրի բազմաթիվ բնակիչներ իրենց հերթին այցելել են կղզու մոտակա ջրերը՝ փորձելով գտնել խորտակված նավերի բեռները։ 1991 թվականին փրկարարական ջոկատներին նավերի ապամոնտաժման լիազորություն է տրվել։
1981 թվականի օգոստոսի 2-ին «Փրիմռոուզ» նավը հայտնվում է կղզու խութերում։ Խորտակվելու վտանգ նավը չուներ, ուստի ռադիոալիքներով օգնության ազդանշան ուղարկելուց հետո անձնակազմը ստիպված էր մի քանի օր սպասել օգնության ժամանմանը։ Լույսը բացվելուն պես ծովայինները նկատում են, որ նավից ընդամենը մի քանի հարյուր մետր հեռու առկա է արևադարձային կղզի, որն առաջին հայացքից անմարդաբնակ տեսք ուներ։ Աշխատակազմի մի մասը լաստանավով փորձում է լողալ դեպի կղզին։ Շուտով նավի աշխատակիցները ափի մոտ նկատում են մերկ սևամորթերի, որոնք նիզակներով, նետ ու աղեղով կամ այլ պարզունակ զենքերով, փորձում էին հեռու քշել մոտեցողներին։ Ալեկոծման շնորհիվ անձնակազմին հաջողվում է հեռու մնալ բնիկների կրակահերթից։ Մեկ շաբաթ անց նավի անձնակազմը փրկվում է «Indian Oil And Natural Gas Commission» (ONGC) անդրազգային կազմակերպության ուղղաթիռի օդաչուների կողմից։
1975 թվականին «National Geographic» հեռուստացանցի աշխատակիցները, վավերագրական ֆիլմ նկարահանելու նպատակով իջնում են կղզու ափ, այնտեղ թողնում որոշակի քանակությամբ կոկոսներ ու բանաններ (որոնք չեն աճում կղզում), ինչպես նաև այլ «ժամանակակից» պարագաներ և մի քանի մետրով ետ լողում կղզուց՝ սպասելով բնիկների ժամանմանը։ Շուտով ափ են հասնում բնիկները և սկսում նիզակներ նետել նկարահանման անձնակազմի ուղղությամբ։ Բնիկներից մեկին նույնիսկ հաջողվում է նիզակը մխրճել ռեժիսորի ազդրի մեջ ։
Առաջին խաղաղ հաղորդակցությունը տեղի է ունեցել 1991 թվականի հունվարի 4-ին՝ Հնդկաստանի մարդաբանության ինստիտուտի տնօրեն Թրիլոքինաթ Փանդիթի ղեկավարությամբ։ Մոտենալով ափին՝ Փանդիթի արշավախումբը սկսում է կոկոսներ նետել դեպի ափ։ Զարմանալիորեն, բնիկներն առանց խուճապի մոտենում և սկսում են կոկոսները հավաքել։ Այնուամենայնիվ, աշխատանքն ավարտելուց հետո բնիկները փոքր նետերով սկսում են նախազգուշական ժեստեր կատարել, որպեսզի եկվորներն անմիջապես հեռանան իրենց կղզուց ։ 1997 թվականին Հնդկաստանի կառավարությունը որոշում է դադարեցնել նման այցելությունները։
2006 թվականի հունվարի 26-ին կղզու ջրերում ապօրինի կերպով հայտնված երկու ձկնորս սպանվում են բնիկների նիզակներից ։
2018 թվականի նոյեմբերին, 26-ամյա ամերիկացի քրիստոնյա միսիոներ Ջոն Ալեն Չոն, ապօրինի կերպով փորձել է մուտք գործել կղզի՝ բնիկների շրջանում քրիստոնեություն քարոզելու համար։ Չոյին այդտեղ հասցրած յոթ ձկնորսները տեսել էին, թե ինչպես են բնիկներն անմիջապես հարձակվել նրա վրա՝ նետերով ու աղեղներով սպանելով նրան, այնուհետև կիսով չափ թաղել լողափի ավազի մեջ ։
Քաղաքական կարգավիճակ
1947 թվականից ի վեր կղզին պաշտոնապես պատկանում է Հնդկաստանի Հանրապետությանը և մտնում Անդամանյան և Նիկոբարյան կղզիների կազմի մեջ ։ Այնուամենայնիվ, քանի որ որպես այդպիսին որևէ փաստաթուղթ չի կնքվել կղզու ներկայացուցիչների հետ, կամ էլ չկան հիշատակումներ այն մասին, որ կղզաբնակներն հռչակել են իրենց ինքնիշխանության մասին, անորոշություններից խուսափելու համար միջազգային իրավունքի տեսանկյունից կղզին դիտարկվում է որպես Հնդկաստանի պաշտպանության տակ գտնվող ինքնավար տարածքային միավոր։ Այս պատճառով էլ Հյուսիսային Սենտինելն համարվում է Հնդկաստանի դե ֆակտո ինքնավար շրջաններից մեկը։
2005 թվականին Անդամանի և Նիկոբարի ղեկավարությունը հայտարարել է, որ որևէ մտադրություն չունի միջամտելու կղզու բնական միջավայրին և/կամ բնիկների ապրելակերպին և այլևս չի փորձի հաղորդակցվել վերջիններիս հետ ։
Արտաքին հղումներ
Կատեգորիա:Հնդկաստանի կղզիներ Կատեգորիա:Հնդկական օվկիանոսի կղզիներ
(4315) Պրոնիկ
(4315) Պրոնիկ (Pronik), աստերոիդ աստերոիդների հիմնական գոտում։ Հայտնաբերվել է 1979 թվականի սեպտեմբերի 24-ին Նիկոլայ Չեռնիխի կողմից Նաուչնիում ։
Կարտոֆիլի թանգարան (Այդահո)
Կարտոֆիլի թանգարան Այդահոյում (Idaho Potato Museum), կարտոֆիլին նվիրված թանգարան ԱՄՆ Այդահո նահանգի Բլեքֆութ քաղաքում։
(4315) Պրոնիկ
Միջին հեռավորությունը Արեգակից կազմում է 2,973269 ա. մ., առավելագույնը մոտենում է 2,0966 ա. մ. հեռավորության վրա և հեռանում 3,8499 ա. մ. ։ Արեգակի շուրջ մեկ ամբողջական պտույտ է կատարում 1872,62 երկրային օրվա ընթացքում, իր ուղեծրով շարժվելով միջինում 0,192244 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,69° անկյուն։
Արտաքին հղումներ
Կատեգորիա:1979 թվականին հայտնաբերված աստղագիտական մարմիններ Կատեգորիա:Նիկոլայ Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կարտոֆիլի թանգարան (Այդահո)
Աշխատանքային խումբ
Կարտոֆիլի թանգարանի աշխատանքային խումբն ի սկբանե բաղկացած էր կարտոֆիլի արտադրության մեջ ներգրավված տեղական պաշտոնյաներից՝
Համայնքային քննարկում
Տեղական համայնքի որոշ անդամներ խանդավառությամբ չընդունեցին կարտոֆիլի թանգարան ստեղծելու գաղափարը. «Ինչու՞ պետք է զբոսաշրջիկները գան Այդահո կարտոֆիլի թանգարան այցելելու համար»։ Այնուամենայնիվ, աշխատանքային խումբը իր մտադրությունից ետ չկանգնեց և շարունակեց Բլեթֆութ համայնքում գովազդային աշխատանքներ իրականացնել։ 1988 թվականի փետրվարին աշխատանքային խումբը հրավիրեց Բուֆֆալո Բիլ թանգարանի տնօրենին մասնակցելու Կոդի քաղաքի առևտրական պալատի ժողովին, որտեղ անդրադարձ եղավ «սեփական բակերում աճող ոսկե բարիքներին» ։
Աշխատանքային խմբի քննարկման թեման դարձավ թանգարանի անունը։ Բլեքֆութ համայնքում շատերն էին զգում, որ «թանգարան» տերմինը բացասական ասոցիացիա է առաջ բերում «փոշոտ, հին մասունքների» հետ կապված։ Աշխատանքային խումբը որոշեց կազմակերպել «Այդահոյի կարտոֆիլի համաշխարհային ցուցադրություն» ։
Փորձնական բացում
Երկար տարիներ քննարկումներից և նախագծային խոչընդոտներից բացի տեղայնքը չուներ նաև հանրային պետքարաններ, այնուամենայնիվ սկսվեցին շենքի մաքրման և բացման նախապատրաստման աշխատանքները։
Հաջող մեկնարկից հետո Մորեին Հիլը կամավոր դարձավ ցուցադրության տնօրեն (անվճար հիմունքներով) և պաշտոնավարեց մինչև 1989 թվականը, երբ ցուցահանդեսը պաշտոնապես բացվեց զբոսաշրջիկների համար։ Ցուցադրությունն առաջին տարվա ընթացքում ունեցավ 5000 այցելու ։
Նյութական աջակցություն
Ցուցադրությանն իրենց նյութական և ֆինանսական աջակցությունը բերեցին՝
Ցուցադրություններ
Ցուցադրության նմուշները նվիրատվություն են համայնքային և առևտրային աղբյուրներից։ Թանգարանում ամենահայտնի ցուցադրություններից մեկն աշխարհի ամենամեծ կարտոֆիլի չիպսն է, որը նվիրվել է Procter & Gamble ընկերության Pringles ապրանքանիշը։
Թանգարանը ցուցադրում է աշխարհի ամենամեծ կարտոֆիլի չիպսը՝ 25x14 ինչ մեծության, ներկայացնում է ԱՄՆ-ում կարտոֆիլի սպառման ժամանակագրության պատմություն (ներառյալ Թոմաս Ջեֆերսոնի նախագահության ժամանակ Սպիտակ տան մենյուի ընտրությունը)։ Ցուցադրվում են նաև պերուական ձևով պատրաստված 1600-ամյա անոթներ, որոնք համարվում են կարտոֆիլի պահեստավորման համար օգտագործված առաջին տարաները։
Նվերների խանութ և սրճարան
Թանգարանում գործում է Spud Seller նվերների խանութը, որտեղ կան կարտոֆիլին և Այդահոյին առնչվող ապրանքներ։
Արտաքին հղումներ
Կատեգորիա:ԱՄՆ-ի թանգարաններ Կատեգորիա:ԱՄՆ-ի գյուղատնտեսական թանգարաններ
Չեզոքացման ռեակցիա
Չեզոքացման ռեակցիա, չեզոքացում, թթվի հատկություններ ունեցող նյութերի և հիմքի հատկություններ ունեցող նյութերի միջև ընթացող քիմիական ռեակցիա, որի հետևանքով այդ նյութերը կորցնում են թթուներին ու հիմքերին բնորոշ հատկությունները։ Առավել բնորոշ է ուժեղ թթուների և ուժեղ հիմքերի ջրային լուծույթներում հիդրոնիում և հիդրօքսիդ իոնների միջև ընթացող ռեակցիան, որի հետևանքով առաջանում են ջրի մոլեկուլներ՝ Н2Օ++0Н-=2Н2Օ։ Համարժեք քանակներով ուժեղ թթվի և ուժեղ հիմքի Չեզոքացման ռեակցիայի հետևանքով լուծույթում այդ իոնների կոնցենտրացիաները դառնում են մաքուր ջրում նրանց հավասարակշռային կոնցենտրացիաներին հավասար (20 °C-ում մոտ 10-7 գիոն/ւ, рН≈7)։ Թույլ թթուների և ուժեղ հիմքերի (նաև ուժեղ թթուների և թույլ հիմքերի) միջև ընթացող չեզոքացման ռեակցիան զգալիորեն դարձելի է՝ տեղի չի ունենում հիմքի (թթվի) լրիվ չեզոքացում, լուծույթի ջրածնական ցուցիչը (pH) մոտենում է, բայց չի հավասարվում 7-ի։ Ոչ ջրային պրոտոլիտային (պրոտոններ՝ Н+ ընդունելու կամ տալու ընդունակ լուծիչներ) լուծույթներում թթվի և հիմքի չեզոքացումն ավարտվում է, երբ սոլվատացված ջրածին իոնների կոնցենտրացիան հավասարվում է մաքուր լուծիչում այդ իոնների կոնցենտրացիային։ Չեզոքացման ռեակցիան ոչ պրոտոլիտային լուծույթներում հանգեցնում է կատիոնների կամ անիոնների մաքուր լուծիչին բնորոշ կոնցենտրացիային։ Չեզոքացման ռեակցիաները կիրառվում են քիմիական արդյունաբերության մեջ և քիմիական աշխատանոցներում, նաև արտադրական և կենցաղային թափոնները վերամշակելիս։ Չեզոքացման ռեակցիաները ընկած են քիմիական վերլուծության չեզոքացման եղանակների հիմքում։
Կատեգորիա:Քիմիական ռեակցիաներ
Նովոսյոլկա (գյուղ, Իզյասլավի շրջան)
Նովոսյոլկա (Новосілка), գյուղ Ուկրաինայի Խմելնիցկիի մարզի Իզյասլավի շրջանում։
2001 թվականի տվյալներով Նովոսյոլկա գյուղում բնակվում էր 12 մարդ։ Բնակավայրը զբաղեցնում է 0,143 կմ² տարածք։ Բնակչության խտությունը կազմում էր 83,92 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Իզյասլավի շրջանի բնակավայրեր Կատեգորիա:Ուկրաինայի գյուղեր
Յուվեռնե Ֆուր
Յուվեռնե Ֆուր (Uvernet-Fours, Uvernet e Forns), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Բարսելենետ կանտոնի կազմի մեջ։ Համայնքի շրջանը՝ Բարսելոնետ։
Համայնքի INSEE կոդ՝ 04226։
Բնակչություն
Համայնքի բնակչությունը 2008 թվականին կազմում էր 637 մարդ։
Տնտեսություն
2007 թվականի տվյալներով 466 աշխատունակ տարիքի մարդկանցից (15-64 տարեկան) 36-ը տնտեսապես ակտիվ էին, 106-ը անգործ (ակտիվության ցուցանիշը 77,3 %, 1999 թվականին եղել է՝ 76,1 %)։ 360 աշխատունակ բնակիչներից 348-ը աշխատում էին (197 տղամարդ և 151 կին), անաշխատանք էին 12-ը (2 տղամարդ և 10 կին)։ 106 անգործ մարդկանցից 34-ը աշակերտներ կամ ուսանողներ են, 29-ը թոշակառու, 43-ը չէին աշխատում այլ պատճառներով.
Արտաքին հղումներ
Կատեգորիա:Ֆրանսիայի համայնքներ
Վիլնիս Բեկարիս
Վիլնիս Բեկարիս, (Vilnis Beķeris, ), խորհրդային և լատվիական դերասան և թատերական գործիչ։
Կենսագրություն
Վիլնիս Բեկարիսը ծնվել է 1944 թվականի սեպտեմբերի 24-ին Վենտսպիլսում, ուսուցչի ընտանիքում։
1963 թվականին ավարտել է Ռիգայի երկրորդ միջնակարգ դպրոցը և 1971 թվականին Յազեպ Վիտոլի անվան լատվիական երաժշտական ակադեմիայի թատերական ֆակուլտետը։
Սկսած 1966 թվականից մինչև 1979 թվականը, եղել է՝ Լատվիական ազգային թատրոնի դերասան, Լատվիական ԽՍՀ-ի (1979—1990) պետական ակադեմիական թատրոնի, օպերայի և բալետի տնօրենի տեղակալ, «Ալկո» կինոստուդիայի տնօրեն և Լատվիական տիկնիկային թատրոնի գլխավոր կառավարիչ ։
Վիլնիսը նկարահանվել է բազմաթիվ ֆիլմերում։ Իր առաջին չնչին դերերը խաղաց «Մոսֆիլմում» և Մ․ Գորկովի անվան կինոստուդիայում ռեժիսորներ՝ Ալեքսեյ Սալտիկովի և Թիմոֆեյ Լեվչուկի ֆիլմերում։
Արտաքին հղումներ
Կատեգորիա:Դերասաններ այբբենական կարգով Կատեգորիա:Լատիշ դերասաններ Կատեգորիա:Խորհրդային դերասաններ Կատեգորիա:20-րդ դարի դերասաններ Կատեգորիա:21-րդ դարի դերասաններ Կատեգորիա:Թատերական գործիչներ
Քաղաքներ և տարիներ (ֆիլմ, 1930)
«Քաղաքներ և տարիներ» («Города и годы»), խորհրդային համր գեղարվեստական ֆիլմ, որը նկարահանել է ռեժիսոր Եվգենի Չերվյակովը    Կոնստանտին Ֆեդինի համանուն վեպի հիման վրա։
Սյուժե
Ֆիլմը գրեթե նույնությամբ ներկայացվում է սկզբնաղբյուրի սյուժետային գիծը, թեև առկա են սցենարային պարզեցումներ ու կրճատումներ, որոնք բնորոշ են գրական ծավալուն ստեղծագործությունների էկրանավորումներին։ Այս ստեղծագործության հիմնական նշանակությունը, ըստ քննադատների, կազմում է «ֆիլմի պատկերավորման բարձր արվեստը։ Մեյնկինի դեկորացիաները շատ ճշգրիտ են, ճիշտ են պատկերում Գերմանիան։ Բելյաևի նկարահանումներն էքսպրեսիվ են, կատարվել են իսկական պաթոսով և տրագիզմով։ Հատկապես արտահայտիչ են Բաշկիրիայի տափաստանի տեսարանները։ Դրանք Չերվյակովը լավ էր ճանաչում երիտասարդ տարիներից, քաղաքացիական պատերազմից՝ ծառայած լինելով Կարմիր բանակում։ Գիշեր, մառախուղ, վտանգ, դավաճանություն... Լույսի կտրուկ շողերը խավարից հանում են հերոսների դեմքերը՝ Շենաուի քարե դաժանությունը, Ստարցովի շփոթվածությունն ու աղերսանքը, Վանի զայրույթն ու անողոքությունը։ Մոնտաժը և կադրերի կոմպոզիցիան ենթակա են տագնապի, հուսահատության հստակ արտահայտված տրամադրությանը» ։
Ծանոթագրություններ
Կատեգորիա:Խորհրդային ֆիլմեր Կատեգորիա:1930 ֆիլմեր Կատեգորիա:Համր ֆիլմեր Կատեգորիա:«Լենֆիլմ» ստուդիայի ֆիլմեր Կատեգորիա:Խորհրդային սև-սպիտակ ֆիլմեր Կատեգորիա:Ռուսերեն ֆիլմեր Կատեգորիա:Խորհրդային դրամա ֆիլմեր
Մուշեղ Միրիջանյան
Մուշեղ Միսակի Միրիջանյան (օգոստոսի 17, 1956, Երևան, Հայաստան), հայ բժիշկ-վիրաբույժ, բժշկական գիտությունների դոկտոր (1997), պրոֆեսոր (2004): «Հերացի» թիվ 1 հիվանդանոցային համալիրի վիրաբուժության բաժանմունքի վարիչ, Երևանի Մխիթար Հերացու անվան պետական բժշկական համալսարանի վիրաբուժության թիվ 4 ամբիոնի վարիչ։ ՀՀ վաստակավոր բժիշկ (2014)։
Կենսագրություն
1981-1983 թթ.- աշխատել է ք. Քաջարանի հիվանդանոցում որպես վիրաբույժ,
1987-1990 թթ. օպերատիվ վիրաբուժության ամբիոնի ասիստենտ,
1990 թ. - ԵՊԲՀ վիրաբուժության թիվ 1 ամբիոնի ասիստենտ, դոցենտ, պրոֆեսոր, առ այսօր՝ ամբիոնի վարիչ,
1993-1994 թթ. ԵՊԲՀ բուժական ֆակուլտետի դեկանի տեղակալ,
2001-2010 թթ. բուժական ֆակուլտետի դեկան։
Գիտական գործունեություն
1986 թ. - ք. Մոսկվայում պաշտպանել է թեկնածուական թեզ՝ ստանալով բժշկական գիտությունների թեկնածուի գիտական աստիճան,
1997 թ.- պաշտպանել է դոկտորական թեզ՝ ստանալով բժշկական գիտությունների դոկտորի գիտական աստիճան ,
2004 թ. - ՀՀ ԲՈՀ-ի կողմից շնորհվել է պրոֆեսորի կոչում ,
ՀՀ ԱՆ ընդհանուր վիրաբուժության լիցենզավորման հանձնաժողովի քարտուղար, Հայաստանի վիրաբույժների ասոցիացիայի անդամ, վերահսկիչ հանձնաժողովի նախագահ